
Rhan 1

Trafodaeth grŵp 30 munud (Rhestr Cyfeirnodi Grŵp)

Gwerthuswch a dadansoddwch yn feirniadol y camau y byddech yn eu cymryd i ddangos canlyniadau arfer gorau wrth arwain paratoadau ar gyfer arolygiad o ansawdd gwasanaeth lleoliad blynyddoedd cynnar, gan gyfeirio’n benodol at y Datganiad Hunanasesu Gwasanaeth (SASS): Gwasanaethau gofal plant a chwarae gydag AGC

Astudiaeth Achos
Dewiswch leoliad nas cynhelir er enghraifft gwarchodwr plant, lleoliad Dechrau’n Deg, Cylch Meithrin, lleoliad gofal sesiynol neu leoliad gofal dydd (nid ysgol); gallwch benderfynu hyn eich hunan, gwnewch yn siŵr i wneud hyn yn glir yn eich cyflwyniad. Bydd gan eich lleoliad dewis rhwng 12-20 o blant o dan 4 oed. Bydd gan eich lleoliad isafswm o 3 gweithiwr.

Cofiwch
Mae’r cyflwyniad yma yn cymryd ffurf cyfarfod arweinyddiaeth i drafod arolygiad sydd ar fin digwydd. Gall pob unigolyn cymryd rôl aelod o staff sydd â chyfrifoldeb am ardal benodol o’r lleoliad e.e. rheoli safle, polisïau, rhanddeiliadau, rhwydweithiau cymorth, darpariaeth a chwricwlwm, anghenion ychwanegol, rhieni, monitro cynnydd, sicrhau ansawdd, hyfforddiant/ cymarebau, chymwysterau staff ayyb.
Dadansoddwch yn feirniadol dulliau mae’ch lleoliad dewisol yn defnyddio i gasglu gwybodaeth/ adborth. Sut ydych yn casglu gwybodaeth/ adborth o bob rhanddeiliad perthnasol - rhieni, plant, staff, cymuned ayyb. Ydy hwn yn effeithiol? A ellid ei wella? Sut ydych chi’n defnyddio’r wybodaeth a gasglwyd?
Gallech chi drafod gwybodaeth a gasglwyd o adborth? Gallech chi drafod sut mae newidiadau i’r ddeddfwriaeth wedi dylanwadi/ gyrru newidiadau i bolisi? Sut ydych chi’n gweithredu gwelliannau? Beth yw’r effaith? Cysylltwch nôl yn gyson i sut gall unrhyw ddulliau/ newidiadau  gwella ansawdd gofal ac addysg yn eich darpariaeth a pham mae hwn yn bwysig.
Cysylltwch bob un o’ch trafodaethau gydag ymchwil perthnasol a thystiolaeth.
Ystyriwch rôl yr arweinydd.
Cysylltwch eich trafodaethau nol i’r 5 maes yr Adolygiad o Ansawdd Gofal, sef llesiant, gofal a datblygiad,  yr amgylchedd ac arweinyddiaeth a rheolaeth.
Cysylltwch â mentrau cyfredol a gyrwyr polisi, fel y CCUHP, mesur DADYTA, cwricwlwm newydd, Deddf Llesiant Cenedlaethau’r dyfodol.
Mae angen i pob aelod o’r grŵp i lanlwytho’r rhestr cyfeirnodi.
Cyfarfod staff yw’r gwaith grŵp, ac felly dylai fod lefel dda o ryngweithio rhwng aelodau’r grŵp.

Rhan 2

Papur adfyfyrio (2,000 o eiriau gyda rhestr cyfeirnod) 

Adfyfyriwch yn feirniadol ar fuddion dulliau ychwanegol o hyrwyddo a sicrhau ansawdd uwchlaw’r gofynion statudol.  Dadansoddwch yn feirniadol dulliau o sicrhau ansawdd gyda ffocws ar o leiaf ddau fath.  Gall y rhain gynnwys Nodau Sicrhau Ansawdd swyddogol neu offer datblygiad proffesiynol yn seiliedig ar ymchwil


Cofiwch i cynnws

Cyflwyniad
·	Beth yw ansawdd?
·	Pam ei fod yn bwysig?
·	Sut ydym yn gwybod bod yn bwysig i blant cael mynediad i leoliadau o ansawdd uchel?


Adfyfyriwch ar fuddion o ddefnyddio dulliau ac offer ychwanegol i well ac ehangu ansawdd
·	Dewiswch 2 ddull o sicrhau ansawdd
·	Cymharu a chyferbynnu
·	Manteision ac anfanteision
·	Pa wybodaeth sydd angen i wella’r darpariaeth?
·	Ydy eich dulliau dewisol yn dweud hwn wrthym?
·	Beth maen nhw’n eu ddweud wrthych?
·	Beth na ddwedant wrthych?
·	Sut ydym yn defnyddio’r wybodaeth?
·	Sut ydym yn defnyddio?
·	Sut ydy’r offer/dulliau yn gyrru ansawdd?


Awgrymiadau ar gyfer ddulliau o fesur ansawdd (nid yw’n rhestr drwyadl, gallwch ddefnyddio unrhyw ddull chi’n gyfarwydd  a / neu i chi wedi dod ar draws yn ystod eich ymchwil).

Cynlluniau Sicrhau Answadd – fel;
NDNA
Mudiad Meithrin
PACEY
Blynyddoedd Cynnar Cymru

neu
Graddfa graddio amgylchedd – fel; 
ITERS
ECERS
SSTEW
LEUVEN
BEEL

neu
Dulliau llai ffurfiol – fel;
Holiaduron rhieni/ plant, rhanddeiliad, blychau awgrymiadau, nosweithiau rhieni 








	Terfyn Amser:
	Cyflwyniad grŵp wythnos yn cychwyn 27ain o Fawrth, trefnu amser ar yr amserlen
Papur adfyfyrio a rhestr cyfeirnodi 23:59 02/04/2023



